
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/11 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	18 de març de 2019 

	Durada 
	des de les 19.00 fins a les 20.45 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Lluís Xavier Villaró i Gonzàlez, 1r tinent d’alcaldia


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/10 de la Junta de Govern Local de la sessió duta a terme el dia 11 de març de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres. 


ACCIÓ SOCIAL
	Expedient 490/2019. Càritas Arxiprestat de Solsona-Morunys – concessió ajut lloguer local Rebost Solidari

	Favorable
	Tipus de votació: unanimitat

	Vista la sol·licitud presentada i subscrita per MCF, representant de Càritas Arxiprestal de Solsona-Morunys, amb CIF núm. R2500279A, en què demana un ajut per pagar les despeses en concepte de lloguer, de l'any 2019, que ascendeix a l'import de mil vuit-cents dotze euros (1.812,00 €), del local situat a la plaça Sant Pere, 6, on hi ha el Rebost Solidari que gestionen coordinadament Càritas Arxiprestal de Solsona-Morunys, Serveis Socials del Solsonès i Creu Roja;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir l'ajut sol·licitat, pel lloguer del local del Rebost Solidari, corresponent a l'any 2019.


 
	Expedient 492/2019. Fira Solidària - Escola Arrels – concessió ajut

	Favorable
	Tipus de votació: unanimitat

	Vista la sol·licitud presentada i subscrita per l'Escola Arrels, en què demana una contribució a la fira solidària que es durà a terme el dia 7 d'abril; una part del que es reculli en l'esmentada fira es destinarà a col·laborar en un projecte gestionat per la Companyia de maria, concretament a col·laborar en el projecte titulat Per una inserció laboral i una vida sana (Argentina); una segona part s'entregarà a Mans Unides que destinarà els diners a un projecte educatiu de millora d'una escola de secundària per a noies de Nselo a la RD del Congo (Àfrica); i una tercera part es donarà al Rebost Solidari del Solsonès;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir un ajut econòmic de dos-cents cinquanta euros (250,00 €). D’acord amb la Llei 38/2003, de 17 de novembre, General de Subvencions, per poder cobrar la subvenció atorgada caldrà acreditar el compliment de l’objecte de la subvenció pública, aportant els documents de justificació que tot seguit es detallen:
- Document que acrediti la realització de l’actuació.
- Cost total de l’actuació (còpia de les factures i altres documents de valor probatori equivalent).
- Finançament de l’actuació (recursos propis i altres ajuts).
- Full de dades bancàries.
Els documents justificatius hauran de tenir correspondència amb l’any de concessió de la subvenció i s’hauran d’aportar dins aquesta mateixa anualitat a no ser que s’hagi sol·licitat pròrroga. L’incompliment d’aquests requisits porta implícita la renúncia a l’ajut i es procedirà d’ofici a la seva revocació.


 
  
	Expedient 491/2019. Fons d’emergència social

	Favorable
	Tipus de votació: unanimitat

	L’Ajuntament de Solsona disposa d’una gossera municipal, que té per objecte garantir la seguretats dels animals abandonats, pels possibles riscos que es puguin derivar per la seva situació.
Vist l’informe emès per l’assistent social de l’Ajuntament, en relació a un gos que es preveu dur a la gossera municipal ja que els seus propietaris, en aquest moment, per problemes de salut, no són a casa i no es poden fer càrrec de l'animal i demanen que puguin tenir el gos a la gossera municipal fins que tornin a casa;
Vist la situació econòmica en què es troben els propietaris del gos, que no poden fer front a la totalitat de les despeses que s'ocasionin per atendre l’animal, ref. 2012/00857,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda requerir als propietaris el pagament de 50,00 €/mensuals per tenir el gos en la gossera municipal, fins que puguin tornar a casa.


 
	Expedient 475/2019. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament,  
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció de deu euros amb cinquanta cèntims (10,50 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 476/2019. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, 

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció de deu euros amb cinquanta cèntims (10,50 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


 
	Expedient 477/2019. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, 

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció de deu euros amb cinquanta cèntims (10,50 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


CONVENIS
	Expedient 495/2019. Conveni de col·laboració amb el Departament d'Educació per al Pla educatiu d'entorn

	Favorable
	Tipus de votació: unanimitat

	Es dona compte del conveni de col·laboració entre l’Administració de la Generalitat de Catalunya mitjançant el Departament d’Educació i l’Ajuntament de Solsona per al Pla educatiu d’entorn i que es transcriu tot seguit:
«Conveni de col·laboració entre l’Administració de la Generalitat de Catalunya mitjançant el Departament d’Educació i l’Ajuntament de Solsona per al Pla educatiu d’entorn
Reunits
D’una banda,
L’Honorable Senyor Josep Bargalló i Valls, conseller d’Educació, nomenat pel Decret 3/2018, de 29 de maig (DOGC núm. 7632 d’1 de juny de 2018), i actuant en virtut de les atribucions que li confereix l’article 12.a de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya.
I de l’altra,
L'Il·lustríssim Senyor David Rodríguez González, alcalde de Solsona elegit en la sessió del Ple de la Corporació de 13 de juny de 2015 i fent ús de les facultats que li són reconegudes a l’article 53.1.a del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril.
En ús de les seves atribucions, ambdues parts es reconeixen mútuament la capacitat jurídica suficient per formalitzar aquest conveni.
Manifesten
1. L’article 156 de la Llei 12/2009, del 10 de juliol d’educació, determina que l’Administració educativa és l’Administració de la Generalitat que actua mitjançant el Departament d’Educació, així com que els ens locals tenen la condició d’Administració educativa en l’exercici de les competències pròpies, d’acord amb l’Estatut i exerceixen també les competències que els hi atribueix la pròpia Llei d’educació.
L’article 40 de la Llei 12/2009, insta a les diferents administracions educatives a impulsar acords de col·laboració per potenciar conjuntament accions educatives en l’entorn i, en aquest sentit, en l’article 19 del títol III defineix com comunitat educativa a “totes les persones i institucions que intervenen en el procés educatiu. En formen part els alumnes, les famílies, el professorat, els professionals de l’atenció educativa i el personal d’administració i serveis, l’Administració educativa, els ens locals i els agents territorials i socials, i les associacions que els representen, i també els col·legis professionals de l’àmbit educatiu, l’associacionisme educatiu, les entitats esportives escolars i els professionals, empreses i entitats de lleure i de serveis educatius.”
2. El Departament d’Educació planteja el desenvolupament dels plans educatius d'entorn com a instruments per donar una resposta integrada i comunitària a les necessitats educatives de la nostra societat, coordinant i dinamitzant l’acció educativa dels diferents àmbits de la vida dels infants i dels joves.
3. Els plans educatius d’entorn són una proposta de cooperació educativa entre el Departament d’Educació i les entitats municipals, amb el suport i la col·laboració d'altres departaments de la Generalitat, que tenen com a objectiu aconseguir l’èxit educatiu de tot l’alumnat i contribuir a la cohesió social mitjançant l'equitat, l’educació intercultural, el foment de la convivència i l’ús de la llengua catalana. Amb la participació de les entitats educatives del territori, es basa en un model d’intervenció global que es posa a l’abast de l’alumnat de la zona escolar o del municipi.
4. Que en data 1 de setembre de 2015 el Departament d’Educació i l’Ajuntament de Solsona van signar un conveni de col·laboració per dur a terme un pla educatiu d’entorn , amb vigència fins al 31 d’agost de 2019.
Ambdues administracions consideren adequat signar un nou conveni, un cop valorat positivament el desenvolupament del pla educatiu d’entorn.
Per tot això, ambdues parts acorden la subscripció d’aquest conveni de conformitat amb les següents
Clàusules
Primera. Objecte
L’objecte d’aquest conveni és establir els termes de la col·laboració entre l’Administració de la Generalitat de Catalunya mitjançant el Departament d’Educació i l’Ajuntament de Solsona per contribuir, a través del Pla educatiu d'entorn, al foment de la llengua catalana i a la millora de l'èxit educatiu per a tot l’alumnat en totes les dimensions: personal, acadèmica, social i laboral. Així mateix, es vol afavorir la convivència, la cohesió social i la creació i/o el manteniment d’una xarxa educativa que doni una resposta global, integral i més eficaç als reptes educatius.
Segona. Corresponsabilitat
El Departament d’Educació i l’Ajuntament de Solsona seran corresponsables del Pla educatiu d’entorn.
Tercera. Comissió Representativa-Institucional
Per tal de dissenyar i fer el seguiment del Pla educatiu d'entorn en el municipi es crea la Comissió Representativa-Institucional, l’òrgan de decisió d’un pla educatiu d’entorn. Serà presidida per l’alcalde/essa o regidor/a en qui delegui, i actuarà com a vicepresident/a el/la director/a dels Serveis Territorials d’Educació o la persona en qui delegui.
Sense desvirtuar el caràcter participatiu i el lideratge, compartit entre l’Ajuntament i el Departament, cada municipi, a partir de la seva realitat, ha d’adequar l’estructura organitzativa de la Comissió a les seves necessitats.
1. Composició de la Comissió Representativa-Institucional
Per part de l’Ajuntament de Solsona l’alcalde/essa o regidor o regidora en qui delegui, el regidor o regidora competent en matèria educativa i altres representants de les regidories i serveis municipals que consideri oportú.
Per part del Departament d’Educació: l'inspector o inspectora d’Educació de la zona, representants dels directors i directores dels centres educatius, el director o directora dels serveis educatius i l’assessor o assessora de llengua, interculturalitat i cohesió social (LIC) del Pla educatiu d'entorn.
Formaran part de la Comissió Representativa-Institucional representants dels nois i noies i de les AMPA dels centres, representants d’altres departaments de la Generalitat amb presència a la zona, representants d’entitats i associacions vinculades a la comunitat educativa del municipi, i qualsevol altre representant de les institucions i organitzacions que la Comissió consideri.
La composició de la Comissió Representativa-Institucional quedarà concretada a la primera reunió, sense prejudici de la seva posterior modificació.
2. Funcions de la Comissió Representativa-Institucional
1. Aportar, si s’escau a partir d'una diagnosi prèvia, un projecte educatiu que concreti els objectius específics del Pla educatiu d’entorn, tot responent als objectius generals del Departament i de l’Ajuntament.
2. Concretar l’estructura organitzativa del Pla educatiu d'entorn i definir la composició de la Comissió Operativa i de les comissions participatives o grups de treball.
3. Determinar les comissions participatives o grups de treball necessaris.
4. Recollir els compromisos dels agents educatius participants.
5. Aprovar, anualment, el pla d’actuació i la memòria.
6. Custodiar les actes dels acords adoptats, i vetllar per la seva execució.
7. Fer el seguiment i l’avaluació del Pla educatiu d'entorn.
Quarta. Comissions participatives o grups de treball
Les comissions participatives o grups de treball estan formats per diferents agents educatius que interactuen i reflexionen sobre un tema específic per diagnosticar necessitats, elaborar propostes d’actuacions i valorar-ne els resultats.
Els plans educatius d’entorn han d’establir les comissions participatives o grups de treball dels àmbits que considerin necessaris, i aprofitar, si escau, les plataformes ja existents al territori.
Cinquena. Comissió Operativa
La Comissió Operativa és l’òrgan de gestió del Pla educatiu d’entorn. La formen aquelles persones que designi la Comissió Representativa-Institucional i serà coordinada pel membre que designi la Comissió Representativa-Institucional.
Sisena. Compromisos del Departament d’Educació
Per a l’assoliment dels objectius del present conveni, el Departament d’Educació es compromet a:
1. Coordinar i optimitzar els recursos i els serveis educatius propis i els dels altres departaments implicats per tal de desenvolupar les actuacions adreçades, especialment, a donar suport al Pla educatiu d’entorn.
2. Posar a disposició del Pla educatiu d’entorn la figura d’un/a assessor/a de llengua, interculturalitat i cohesió social (LIC) que actuï d’agent catalitzador i dinamitzador del Pla educatiu d’entorn.
3. Sensibilitzar i formar els diferents agents educatius que intervenen en el Pla educatiu d’entorn.
4. Potenciar la participació dels diferents agents de la comunitat escolar en les comissions participatives o grups de treball.
5. Vincular la participació del personal docent en les comissions participatives o grups de treball als plans de formació de zona i estendre documents acreditatius de la participació a la resta d’agents educatius.
6. Promoure l’encaix dels plans educatius d’entorn amb altres actuacions del Departament d’Educació amb les quals comparteixen objectius.
7. Crear un grup de treball o comissió impulsora de Servei comunitari en el marc del PEE per tal de detectar necessitats, establir objectius i proposar actuacions.
8. Facilitar l’ús dels espais escolars per al bon funcionament del Pla educatiu d’entorn.
9. Fer difusió de les bones pràctiques realitzades en el marc del PEE.
Setena. Compromisos de l’Ajuntament
Per a l’assoliment dels objectius del present conveni, l’Ajuntament de Solsona es compromet a:
1. Coordinar i optimitzar els serveis municipals i les actuacions de les altres regidories per tal de desenvolupar les actuacions adreçades especialment a donar suport al Pla educatiu d’entorn.
2. Posar a disposició del Pla educatiu d’entorn la figura d’un tècnic per contribuir al seu funcionament.
3. Sensibilitzar i formar els diferents agents educatius que intervenen en el Pla educatiu d’entorn.
4. Promoure l’alineació dels objectius del Pla educatiu d’entorn amb les diverses plataformes de participació ciutadana i institucional existents en el territori (projectes educatius de ciutat, projectes de desenvolupament comunitari, etc.).
5. Potenciar la participació dels agents educatius en les comissions participatives o grups de treball.
6. Posar a disposició del Pla educatiu d’entorn, sempre que sigui possible, les instal·lacions i les infraestructures necessàries per al seu bon funcionament.
7. Crear un grup de treball o comissió impulsora de Servei comunitari en el marc del PEE per tal de detectar necessitats, establir objectius i proposar actuacions.
8. Donar prioritat a les entitats vinculades a la zona educativa del Pla educatiu d’entorn per a l’organització de les activitats.
9. Fomentar bones pràctiques en el marc del PEE.
Vuitena. Comissió de seguiment
Es crearà una comissió mixta, que es podrà reunir un cop a l’any a petició d’una de les parts, amb representants d’ambdues parts signatàries. Aquesta comissió de seguiment establirà els mecanismes de seguiment, vigilància i control de les actuacions objecte d’aquest conveni de col·laboració. Així mateix, aquesta comissió resoldrà els possibles casos d’incompliment de les obligacions i compromisos assumits per cadascuna de les parts i establirà les conseqüències aplicables en cas d’incompliment.
Novena. Protecció del menor
Les parts es comprometen a complir la normativa vigent en matèria de protecció del menor, i concretament l’article 13.5 de la Llei orgànica 1/1996, de 15 de gener de Protecció jurídica del menor, de modificació parcial del Codi Civil i de la Llei d’Enjudiciament Civil.
Desena. Protecció de dades de caràcter personal
Les parts es comprometen a complir amb les obligacions establertes pel Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i per la Llei orgànica 3/2018, de 5 de desembre, de protecció de dades personals i garantia dels drets digitals.
Onzena. Avaluació
Anualment, la Comissió Representativa-Institucional farà una memòria avaluativa del pla d’actuació i del grau d’assoliment dels objectius proposats i en retrà comptes a l’Ajuntament de Solsona i als Serveis Territorials d’Educació corresponents.
El Departament d’Educació avaluarà la consecució dels objectius del Pla educatiu d’entorn en finalitzar els quatre cursos.
Dotzena. Vigència
Aquest conveni serà vigent i amb efectes des del moment de la seva signatura, i fins a l’acabament del curs 2022-2023. En qualsevol moment abans de la finalització del termini previst, els signants del conveni en poden acordar unànimement la pròrroga per un període de fins a quatre anys addicionals o la seva extinció.
Tretzena. Finançament
L’objecte d’aquest Conveni contribueix a l’exercici de les competències pròpies de les entitats signatàries i en conseqüència no es preveuen despeses específiques addicionals a les pròpies del seu funcionament habitual, en conseqüència, les parts no assumeixen altres compromisos econòmics diferents als indicats.
No obstant això, i per tal de donar suport addicional i específic al desenvolupament el Pla educatiu d’entorn, ambdues parts podran assignar, conjuntament, i d’acord amb les respectives disponibilitats pressupostàries, recursos econòmics concrets, mitjançant la subscripció d’una o més addendes a aquest Conveni.
En el supòsit d’assignació d’aquests recursos econòmics addicionals la comissió Operativa redactarà i farà el seguiment de l’execució del pressupost de despeses, i la Comissió Representativa-Institucional l’aprovarà.
Catorzena. Resolució del conveni
Seran causes de resolució del conveni les especificades a l’article 51.2 de la Llei 40/2015, d'1 d'octubre, de règim jurídic del sector públic.
Quinzena. Naturalesa jurídica
Aquest conveni té naturalesa administrativa i es regeix per la Llei 26/2010, del 3 d'agost, de règim jurídic i de procediment de les administracions públiques de Catalunya i la Llei 40/2015, d'1 d'octubre, de règim jurídic del sector públic. Les qüestions litigioses sobre la interpretació, modificació, resolució i efectes d’aquest conveni que no puguin ser resoltes d’acord amb el mecanisme de seguiment i control contemplat en la clàusula vuitena seran resoltes per la jurisdicció contenciosa administrativa.
I, en prova de conformitat, les parts signen aquest conveni.»
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Expedient 472/2019. Futbol Base Solsona Arrels – utilització material

	Favorable
	Tipus de votació: unanimitat

	Vista la sol·licitud presentada i subscrita per JG, representant del Futbol Base Solsona Arrels, en què demana poder utilitzar sis taules plegables el dia 24 de març, per dur a terme una trobada de Babies amb diferents clubs de la Catalunya Central;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


 
	Expedient 478/2019. Societat Ocellaire El Passarell – utilització material

	Favorable
	Tipus de votació: unanimitat

	Vista la sol·licitud presentada i subscrita per GMS, amb DNI núm. *901V, representant de la Societat Ocellaire El Passarell, en què demana poder utilitzar 12 taules i 40 cadires al local dels ocellaires el dia 5 d'abril i fins el dia 7 d'abril, per celebrar el concurs d'ocells;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 474/2019. Festa del barri Josep Torregassa, 30 d'abril i 1 de maig – utilització de material

	Favorable
	Tipus de votació: unanimitat

	Vista la sol·licitud presentada i subscrita per AAP, amb DNI núm. *767M, president de l'Associació de Veïns Josep Torregassa, en què demana poder utilitzar 50 taules, 100 cadires, cadena per lligar les cadires, una paella per 200 persones i els estris per cuinar, contenidors de deixalles, sorra per fer foc, sis tanques, una tarima, una connexió al subministrament elèctric i la presència de la Policia Local, els dies 30 d'abril i 1 de maig, amb motiu de la festa del barri;
A proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


GOVERNACIÓ
	Expedient 482/2019. Associació Juvenil Casal La Fura – calçotada popular, 7 d'abril

	Favorable
	Tipus de votació: unanimitat

	Vista la sol·licitud presentada i subscrita per MSC, representant de l'Associació Juvenil Casal La Fura, amb NIF núm. G25599721, en què demana permís per poder fer foc, poder utilitzar uns bidons i les graelles, 15 taules i 50 cadires, una connexió al subministrament elèctric i que es prohibeixi l'estacionament i la circulació de vehicles a la part de dalt de la plaça de Sant Pere, amb motiu de l'organització de la primera calçotada popular de Solsona el dia 7 d'abril, de les 10.30 a les 18.00 hores;
Vist l'informe 131/2019 emès per la Policia Local, i a proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i comunicar al sol·licitant que s'haurà de pagar la connexió al subministrament elèctric i l’organització serà la responsable del compliment estricte dels horaris fixats, dels incidents que es puguin originar i de la neteja de la zona en cas que l’activitat generi brutícia. Per altra banda, s’han de fer càrrec d’anar a buscar i retornar el material esmentat i de deixar un espai suficient que no impedeixi la circulació de vehicles (ambulància o qualsevol vehicle d’urgències). Pel que fa al permís per poder fer foc, s'ha de demanar l'autorització al DARPA a partit del 15 de març.


 
	Expedient 481/2019. Festa del barri Josep Torregassa, 30 d'abril i 1 de maig

	Favorable
	Tipus de votació: unanimitat

	Vista la sol·licitud presentada i subscrita per AAP, amb DNI núm. *767M, president de l'Associació de Veïns Josep Torregassa, en què, amb motiu de la festa del barri, comunica que l’associació té programades tot un seguit d’activitats i demana poder tallar el trànsit de vehicles del carrer de Josep V. Foix els dies 30 d’abril i 1 de maig;
Vist l'informe 130/2019 emès per la Policia Local i a proposta de la regidora delegada de Governació, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el què sol·licita.


	Expedient 441/2019. Sol del Solsonès – parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per Mònica Serra i Serra, amb DNI núm. *405B, presidenta del Sol del Solsonès, en què demana permís per instal·lar dues parades de venda de roses i llibres el dia 23 d’abril, Diada de Sant Jordi, i poder-les ubicar una al portal del Pont i l'altra a la sortida del portal del carrer del Castell i demana poder disposar a cada parada d'un tauler i dues cadires;
Vist l'informe 116/2019 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita. Pel que fa a la ubicació de les parades, haurà de seguir les indicacions de la Policia Local i la del portal del Pont haurà de col·locar-se a continuació del Pou de Gel.


 

	Expedient 443/2019. Club Esportiu SIP Sport de Bassella – trobada no competitiva de vehicles, 30 i 31 de maig

	Favorable
	Tipus de votació: unanimitat

	Vist l'escrit tramés pel Consell Comarcal del Solsonès, en relació a la sol·licitud presentada pel Club Esportiu SIP Sport de Bassella, per a la realització d'una trobada no competitiva de vehicles que es durà a terme els propers dies 30 i 31 de maig i que afecta el nostre municipi;
Vist l'informe 118/2019 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda comunicar al sol·licitant que l'Ajuntament es dona per assabentat de l'activitat.


 
MERCAT
	Expedient 2203/2018. Mercat setmanal – autoritzacions de parades al mercat de venda no sedentària 

	Favorable
	Tipus de votació: unanimitat

	La Junta de Govern Local, en la sessió duta a terme el dia 10 de desembre de 2018, acordà aprovar les bases per a l'atorgament de les autoritzacions de parades al mercat de venda no sedentària de Solsona, exposant l'acord a informació pública i atorgant un període de vint dies hàbils a fi que els interessants poguessin presentar les seves proposicions.
L'objecte d'aquestes bases és fixar les condicions que han de regir l'atorgament dels llocs de venda vacants, és a dir, sense ocupar, del mercat de venda no sedentària de Solsona, que es du a terme setmanalment, els dimarts i els divendres.
Els llocs de venda (mòduls) vacants, els divendres, són en total 8. D'aquests, 2 mòduls s'emplacen al passeig de Sant Antoni M. Claret i 6 mòduls al nucli antic de Solsona.
D'aquests mòduls vacants, tots es destinaran a la venda de productes del sector de l'alimentació i cap al sector de la venda de productes no alimentaris.
No hi ha llocs de venda (mòduls) vacants el dimarts.
Vist que l’expedient s'exposà per un termini de vint dies al taulell d'anuncis municipal i es publicà al BOP de Lleida núm. 246, del dia 21 de desembre de 2018, sense que es presentés cap al·legació a les bases, quedant aprovades definitivament;
Vist que el dia 4 de febrer de 2019 es reuní la Mesa, en acte no públic, per a procedir a l'obertura del sobre 1 i a la qualificació de la documentació presentada, en temps i forma;
Vist que es requerí a un dels licitadors documentació per poder continuar amb l'expedient;
Vist que el dia 1 de març de 2019 es reuní la Mesa, en acte públic, per donar compte dels licitadors admesos i, en el seu cas, exclosos del procediment i es procedí a l'obertura del sobre 2;
Vist que a partir dels criteris establerts a la clàusula 11, de les bases, per autoritzar les llicències de mercat de venda no sedentària, els membres de la Mesa van fer la valoració de les propostes presentades;
Vist que un cop valorades les propostes presentades, les puntuacions obtingudes són les següents:
- Persones licitadores que opten obtenir un lloc de venda de productes d’alimentació (8 places vacants):
1. MPLB, amb DNI núm. *081A, que ha obtingut 80 punts.
2. RBV, amb DNI núm. *211Y, que ha obtingut 55 punts.
3. PSV, amb DNI núm. *729L, que ha obtingut 40 punts.
4. MSMT, amb DNI núm. *625R, que ha obtingut 30 punts.
5. DSJ, amb DNI núm. *571A, que ha obtingut 25 punts.
6. JOR, amb DNI núm. *678D, que ha obtingut 25 punts.
7. MML, amb DNI núm. *340H, que ha obtingut 20 punts.
8. AÁF, amb DNI núm. *455B; que ha obtingut 15 punts.
- Persones licitadores que es queden excloses per obtenir una plaça per que han tingut la puntuació més baixa:
1. IHCF, amb DNI núm. *043M, que ha obtingut 10 punts.
2. RVB, amb DNI núm. *923Z, que ha obtingut 0 punts.
Vist el que indica la clàusula 14, on s'especifica que, en cas que no es puguin atendre totes les sol·licituds, es formarà una llista d’espera. Per tant la llista d’espera tindrà vigència fins que no es convoqui una nova licitació o fins que s’exhaureixin els sol·licitants.
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
Primer. Comunicar a les 8 persones licitadores que opten a un lloc de venda de productes d’alimentació que, prèviament a l'expedició de l'autorització, d'acord amb el que s'indica a la clàusula 15, de les bases, caldria que, en el termini de deu dies hàbils, comptats a parir del dia següent a la recepció del requeriment, presentin davant l'Ajuntament de Solsona la documentació justificativa següent:
a) Document acreditatiu d’estar donat d’alta en l’epígraf corresponent de l’impost d’activitats econòmiques (IAE) i estar al corrent del pagament de la tarifa o, en cas d’estar exempts, estar donat d’alta en el cens d’obligats tributaris.
b) Documentació acreditatiu d’estar al compliment de les obligacions tributaries amb Hisenda i de no tenir cap deute pendent amb l’Ajuntament de Solsona.
c) Documentació acreditativa d’estar donats d’alta al règim de la Seguretat Social que correspongui, el titular i els treballadors que tingui contractats, i estar al corrent de les obligacions amb aquesta.
d) Documentació que acrediti el compliment de la normativa vigent sobre higiene i manipulació d’aliments, si s’escau, per a la venda d’aquells productes que ho requereixin, segons les disposicions vigents.
e) Assegurança de responsabilitat civil per una cobertura mínima de 120.000 € per sinistre i any, i rebut pagat de l’anualitat corresponent.
Segon. De no presentar la documentació esmentada dins del termini indicat, s’entendrà que la persona licitadora ha retirat la seva oferta i es procedirà a demanar la mateixa documentació a la persona licitadora següent per l’ordre en què hagin quedat classificades les ofertes en la llista d’espera.


PATRIMONI
	Expedient 531/2019. Habitatge propietat de l'Ajuntament – C/ Falp i Plana, 1, 2n 2a 

	Favorable
	Tipus de votació: unanimitat

	Vist l’informe emès pels Serveis Socials Bàsics del Solsonès en relació a l’habitatge, propietat de l'Ajuntament, situat al carrer de Falp i Plana, 1, 2n 2a, per destinar-lo a casos d'emergència social;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda destinar l’esmentat habitatge a casos d'emergència social tal com es detalla a l’informe emès pels Serveis Socials Bàsics del Solsonès. 


PROMOCIÓ ECONÒMICA
	Expedient 489/2019. Futbol Base Solsona Arrels - CF Solsona – concessió obsequis

	Favorable
	Tipus de votació: unanimitat

	Vista la sol·licitud presentada i subscrita per MEMB, presidenta del Futbol Base Solsona Arrels i representant del CF Solsona, en què demana la col·laboració de l'Ajuntament amb 175 bosses marca Solsona per obsequiar als nens participants en la trobada de Babies el dia 24 de març, on hi assistiran 18 equips de la Catalunya Central;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


VARIS
	Expedient 493/2019. Consell Comarcal del Solsonès – llistat de masies

	Favorable
	Tipus de votació: unanimitat

	L'alcalde dona compte de l'escrit tramés pel Consell Comarcal del Solsonès, en relació al llistat de masies, facilitat per l'Institut Cartogràfic i Geològic de Catalunya, i d'un enllaç a Instamaps amb la localització sobre una ortofoto per tal que es validin, corregeixin o s'incorporin les masies que hi manquen o s'indiquin, si cal, les que no compleixen els criteris que s'exposen. La finalitat és tenir identificades les masies en casos d'emergència, identificar i situar correctament totes aquelles cases habitades de manera continuada o temporal. Així es podrà geolocalitzar correctament les masies de la comarca, assignar el codi o matrícula i poder informar als veïns i veïnes de les masies del Solsonès de quin és el codi a usar en casos d'emergències.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

